Kamu bisa jelasin ke aku soal Kota Bandar Lampung dalam bahasa minangkabau?

Kota Bandar Lampung adolah sabuah kota di Indonesia nan juo ibukota jo kota tagadang di Provinsi Lampung. Bandar Lampung juo marupokan kota tagadang jo tapadek katigo di Pulau Sumatera sasudah Medan jo Palembang manuruik jumlah panduduak, sarato tamasuak salah satu kota gadang di Indonesia jo kota tapadek di lua pulau Jawa.

Sacaro geografis, kota ko manjadi pintu gerbang utamo pulau Sumatera, tapeknyo kurang labiah 165 km sabalah barat lauik Jakarta, mamiliki paran pantiang dalam jalur transportasi darek jo aktivitas pandistribusian logistik dari Jao manuju Sumatera maupun sabaliaknyo.

Kota Bandar Lampung mamiliki laweh wilayah daratan 169,21 km² nan tabagi ka dalam 20 Kecamatan jo 126 Kelurahan jo populasi panduduak 1.015.910 jiwa (manuruik data taun 2017). Kiniko kota Bandar Lampung marupokan pusek jaso, padagangan, jo parekonomian di provinsi Lampung.